  Анжелика Тихонова корреспондент 8-тӥ куарусёнлы Удмуртиын коронавирус инфекциен черлан 50 выль учыръёсты пусйизы. Со сярысь элькун тӧролэн но кивалтэтлэн «ВКонакте» мерлыко вотэсысь огиназы ивортӥзы. Выль черламъёс пӧлын Ижкарысь но Глазкарысь быдэн 11 адями, Кияса ёросысь 10 адями, Воткаысь – тямыс, Дэри но Глаз ёросъёсысь – быдэн ньыль, Пичи Пурга но Сюмси ёросъёсысь – быдэн одӥг адями. 25 адями йӧназ. Туннэ нуналлы Удмуртиын выль коронавирус инфекциен черлан 3 сюрс 593 учыр лабораториосын зэматэмын. 2 сюрс 824 адями йӧназ, 71 мурт кулӥз. Али 34-езлэн висисьёслэн тазалыксы секыт лыдъяське. Тулыспалысен элькунын коронавируслы 301 сюрс 099 эскеронъёс ортчытӥзы, берло нунал ӵоже – 2 сюрс 418.  Тегъёс: Тазалык Ижкар висён Удмуртия коронавирус  